《纪异 其二》
清代·冯溥

贫者束缚去，富室或歌薤。逆旅亲戚绝，惨被蝇蚋嘬。

皇仁真浩荡，发帑赈颓坏。无主敕官瘗，丁宁勤告诫。

小人复贪利，木石十倍卖。至今露处多，入室如畏虿。

席亦不易得，妇子衣裳絓。街头灯火繁，团聚浑结砦。

凄凉逢阴雨，郑图非所画。灾祥昧其原，夫子不语怪。

俗讹鳌极翻，吾将具十犗。

作者简介：冯溥是冯氏文学世家中官阶最高者，他生当明清交替之际，顺应时势，入仕清廷，历顺治、康熙二朝。他处事虽机敏圆润，但也持正敢言。康熙年幼登基，鳌拜等四大臣专权朝政，骄横跋扈，任意诛戮大臣，朝廷官员尽缄其口，惟冯溥持正不阿，敢于谏言。